Diari Oficial de la Generalitat Valenciana


Sumari del DOGV 9615, del 12-06-2023 (2023/6211)

RESOLUCIÓ de 31 de maig de 2023, de la presidenta de l'Institut Valencià de Cultura, sobre delegació de competències en la persona titular de la direcció general de l'Institut Valencià de Cultura.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/6211


Data del document
:   31-05-2023

Organisme emissor
:   Institut Valencià de Cultura

Tipus de document
:   Resolució

Descriptors 

:   * Institut Valencià de Cultura

RESOLUCIÓ de 31 de maig de 2023, de la presidenta de l'Institut Valencià de Cultura, sobre delegació de competències en la persona titular de la direcció general de l'Institut Valencià de Cultura. [2023/6211]  
Per mitjà del Decret 5/2019, de 16 de juny, del president de la Generalitat, es va determinar les conselleries en què s'organitza l'Administració de la Generalitat, trobant-se entre les mateixes la Conselleria d'Educació, Cultura i Esport, a la que van ser assignades les competències en matèria d'educació, formació professional reglada, cultura i promoció cultural, política lingüística i esport.  
Per Decret 105/2019, de 5 de juliol, del Consell, es va establir l'estructura orgànica bàsica de la Presidència i de les conselleries de la Generalitat i per mitjà del Decret 173/2020, de 30 d'octubre, es va aprovar el Reglament orgànic i funcional de la Conselleria d'Educació, Cultura i Esport, el qual en la seua disposició addicional primera disposa que l'adscripció a la Conselleria amb competències en matèria de Cultura per la normativa reguladora de l'entitat Institut Valencià de Cultura es realitzarà a través de la Secretaria Autonòmica de Cultura i Esport.  
  
El Decret 5/2013, de 4 de gener, del Consell, pel qual s'aprova el Reglament d'Organització i funcionament de CulturArts Generalitat (ara Institut Valencià de Cultura), modificat pel Decret 141/2014, de 5 de setembre, i pel Decret 124/2016, de 30 de setembre, respectivament, disposa en el seu article 1 que l'Institut Valencià de Cultura està adscrit a la conselleria competent en matèria de cultura.  
L'Institut Valèncià de Cultura té com a finalitats —entre d'altres— el foment i l'impuls de la creació artística en les arts escèniques, la música, l'audiovisual i les arts contemporànies mitjançant la convocatòria i gestió de subvencions, ajudes i incentius de les diferents matèries culturals que són de la seua competència.  
Per al correcte desenvolupament d'aquestes funcions, així com per l'agilització dels corresponents procediments administratius, és aconsellable i oportú procedir a una delegació de competències en la persona titular de la direcció general de l'Institut Valencià de Cultura de diversos actes i resolucions.  
En conseqüència, i de conformitat amb el que estableixen els articles 9 i 10 de la Llei 40/2015, d'1 d'octubre de Règim Jurídic del Sector Públic, resolc:  
  
Primer  
Delegar en la persona titular de la direcció general de l'Institut Valencià de Cultura dins del seu àmbit competencial:  
1. La convocatòria i l'atorgament de subvencions en règim de concurrència competitiva de l'Institut Valencià de Cultura. La present delegació inclou, al seu torn, la facultat d'interpretar, resoldre les incidències i dictar els actes de tràmit qualificats que puguen sorgir com a conseqüència de la tramitació d'aquests expedients en totes les seues fases, inclosos els errors materials, aritmètics o de fet.  
2. L'emissió de les resolucions i instruccions que es consideren oportunes per al desenvolupament i aplicació del que es disposa en les ordres de bases de subvencions en concurrència competitiva de l'Institut Valencià de Cultura.  
3. La tramitació i resolució dels procediments de revocació, reintegrament i minoració de les ajudes i subvencions atorgades per delegació de la presidència de l'Institut Valencià de Cultura.  
  
Segon  
Aquesta delegació de competències podrà ser revocada en qualsevol moment per l'òrgan delegant, de conformitat amb el que es disposa en l'article 9.6 de la Llei 40/2015, d'1 d'octubre, de règim jurídic del sector públic.  
  
Tercer  
La delegació de competències que s'efectua a través de la present resolució s'entén sense perjudici que en qualsevol moment la persona titular de la presidència de l'Institut Valencià Cultura puga avocar el coneixement i la resolució de tots els assumptes que estime oportuns, en els termes establits en l'article 10 de la Llei 40/2015, d'1 d'octubre, de règim jurídic del sector públic.  
  
Quart  
Les resolucions o actes administratius que s'adopten en virtut d'aquesta delegació indicaran expressament aquesta circumstància i es consideraran dictats per l'òrgan delegant.  
Les atribucions exercides per delegació no podran ser objecte de delegació en un altre òrgan.  
  
Quint  
La present resolució de delegació de competències produirà efectes a partir de l'endemà de la publicació en el Diari Oficial de la Generalitat Valenciana.  
  
Contra la present resolució, que esgota la via administrativa, les persones interessades podran interposar un recurs contenciós administratiu, en el termini de dos mesos, a comptar des de l'endemà de la seua publicació, davant de la Sala del Contenciós Administratiu del Tribunal Superior de Justícia de la Comunitat Valenciana, d'acord amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant d'aquest mateix òrgan, en el termini d'un mes, computat en els termes ja indicats, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu.  
  
València, 31 de maig de 2023.- La presidenta del Institut Valencià de Cultura: Raquel Tamarit Iranzo.